

12 decembrie 2016

**Acord de colaboarare între Institutul Cultural Român și**

**Muzeul Național de Artă al României**

Președintele Institutului Cultural Român, domnul Radu Boroianu, și managerul Muzeului Național de Artă al României, Călin-Alexiu Stegerean, au semnat luni, 12 decembrie 2016, un acord instituțional care prevede colaborarea celor două instituții pentru realizărea mai multor evenimente culturale, precum și promovarea reciprocă a imaginii celor doi parteneri.

Domnul Radu Boroianu a salutat deschiderea către parteneriat a Muzeului Național de Artă al României, considerând acest demers unul îndelung așteptat, care, datorită colaborării instituționale, poate să arate lumii adevăratele valori culturale românești, precum și  consonanțele care există între cultura română, cea europeană și mondială.

La rândul său, domnul Călin-Alexiu Stegerean, în alocuțiunea prilejuită de semnarea acordului, a precizat că momentul este unul semnificativ pentru relațiile dintre instituțiile culturale „care ține de una dintre perspectivele angajante ale Muzeului Național de Artă pentru următorii 5 ani, respectiv încheierea unor parteneriate strategice cu instituții de prim rang care funționează în România".

La semnare au fost prezenți artiști, istorici de artă, reprezentanți ai celor două instituții de cultură.

<http://icr.ro/pagini/acord-de-colaboarare-intre-institutul-cultural-roman-si-muzeul-national-de-arta-al-romaniei>

Contact media: Direcția Comunicare și IT, biroul.presa@icr.ro, 031 7100 678